Nøtterøy prestegjeld

Nøtterøy prestegjeld var et prestegjeld tilhørende Tønsberg domprosti i Tunsberg bispedømme i Den norske kirke. Det omfattet Nøtterøy kommune i Vestfold fylke, og hovedkirken var Nøtterøy kirke.

Historikk 

Njótarey  sókn (norrønt) har sin opprinnelse fra kristningen av landet. Nøtterøy prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. 

Nøtterøy prestegjeld dannet grunnlaget for Nøtterø formannskapsdistrikt opprettet i 1837.

Tjøme sogn ble utskilt som eget Tjøme prestegjeld ved kgl. res. 21.12.1872.

Inndeling 1992: Nøtterøy.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Nøtterøy prestegjeld og dets sogn er nå en del av Færder kirkelige fellesråd underlagt Tønsberg domprosti.

Referanser

Sandefjords historie
Prestegjeld i Tunsberg bispedømme
Prestegjeld i Vestfold